Selchuk perteneixeba a la tribu kinik d'a branca Oguz d'os pueblos turquicos. Yera fillo de Duqab, qui se deseparó con o suyo clan d'o grueso d'as tribus oguzas y establió o suyo campamento en a marguin dreita d'o río Sir-Daria (Iaxartes en latín). Selchuk fació remontar os suyos orichens a lo mitico rei Afrasiab trenta y  quatre cheneracions enantes. Tenió tres u quatro fillos: Isra`il, Mikha'îl, Mûsâ (y Yûnus). Estos nombres biblicos suchieren relacions con cristians nestorins u con o chudaísmo d'os gazaros. Manimenos lur uso ye precedito por Arslan, o totem tribal d'o lión.